pythainlp/thai_wikipedia_clean_20230101 huggingface dataset:
ปีเตอร์ เฮย์เดน ดิงเคลจ  เกิด 11 มิถุนายน ค.ศ. 1969 เป็นนักแสดงและโปรดิวเซอร์ภาพยนตร์ชาวอเมริกัน ดิงเคลจศึกษาด้านการแสดงที่วิทยาลัยเบนนิงตัน แสดงในหลายเวทีสมัครเล่น ภาพยนตร์เรื่องแรกของเขาคือเรื่อง "Living in Oblivion" (1995) และผลงานแจ้งเกิดมาจากภาพยนตร์ตลก-ชีวิตเรื่อง "The Station Agent" (2003) หลังจากนั้นก็แสดงภาพยนตร์เรื่อง "Elf" (2003), "Find Me Guilty" (2006), "Underdog" (2007), "Penelope" (2008), "Death at a Funeral" (2007), ' (2008), ' (2014) และ "Three Billboards Outside Ebbing, Missouri" (2017) ซึ่งทำให้เขาได้รับรางวัลสมาคมนักแสดงภาพยนตร์และโทรทัศน์เป็นครั้งแรก ในปี 2018 แสดงในบทไอทริในภาพยนตร์จักรวาลภาพยนตร์มาร์เวลเรื่อง "" และบท Hervé Villechaize ในภาพยนตร์ชีวประวัติเรื่อง "My Dinner with Hervé"
หลังจากถ่ายตอนไพล็อตในปี 2009 ดิงเคลจรับบททีเรียน แลนนิสเตอร์ในซีรีส์ทางโทรทัศน์ทางช่องเอชบีโอเรื่อง "Game of Thrones" ที่ทำให้เขาได้รับรางวัลไพรม์ไทม์เอมมี 3 รางวัล จากการเสนอรางวัล 7 ครั้งติดต่อกัน เขายังได้รับรางวัลลูกโลกทองคำจากบทนี้ในปี 2012
205 Live (WWE brand)
อลิตา แบทเทิล แองเจิ้ล
อลิตา แบทเทิล แองเจิ้ล เป็นภาพยนตร์แนวบันเทิงคดีวิทยาศาสตร์ไซเบอร์พังก์แอ็กชัน จากประเทศสหรัฐอเมริกา โดยออกฉายในปี พ.ศ. 2562 ดัดแปลงจากหนังสือการ์ตูนญี่ปุ่นเรื่อง "เพชฌฆาตไซบอร์ก" ("Gunnm" หรือ "Battle Angel Alita") เขียนโดย ยูกิโตะ คิชิโระ อำนวยการสร้างโดย เจมส์ แคเมรอน และ จอน แลนเดา กำกับโดย โรเบิร์ต รอดริเกซ เขียนบทโดย แคเมรอน และ Laeta Kalogridis
แอเรียล (แก้ความกำกวม)
แอเรียล อาจจะหมายถึง
แอเรียล
อีเอฟแอลคัพ 2019 นัดชิงชนะเลิศ
การแข่งขัน ฟุตบอลลีกคัพ 2019 นัดชิงชนะเลิศ หรือ อีเอฟแอลคัพ 2019 นัดชิงชนะเลิศ เป็นการแข่งขันฟุตบอลที่จะมีขึ้นในวันที่ 24 กุมภาพันธ์ ค.ศ. 2019 ที่ สนามกีฬาเวมบลีย์ ในกรุงลอนดอน, ประเทศอังกฤษ. ระหว่าง เชลซี และแชมป์เก่า แมนเชสเตอร์ซิตี. ทีมชนะเลิศจะได้ผ่านเข้าสู่รอบคัดเลือกรอบสองของ ยูฟ่ายูโรปาลีก ฤดูกาล 2019–20 เป็นอย่างน้อย.
การผ่านเข้ารอบของเชลซีสำหรับ ยูฟ่ายูโรปาลีก ฤดูกาล 2018–19 หมายความว่าพวกเขาได้เข้าสู่อีเอฟแอลคัพในรอบที่สาม, พวกเขาได้ถูกจับสลากออกไปเยือนทีมจากพรีเมียร์ลีก ลิเวอร์พูล. หลังจากเป็นฝ่ายตามหลังไปก่อน, ประตูจาก เอเมร์ซง พัลมิเอรี และ เอแดน อาซาร์ ส่งให้เชลซีเอาชนะไปได้ 2–1. ในรอบต่อไป, พวกเขาได้ถูกจับสลากลงเล่นในบ้านพบกับทีมจาก อีเอฟแอลแชมเปียนชิป ดาร์บี เคาน์ตี. เวลานี้, เชลซีเป็นฝ่ายขึ้นนำเร็วไปก่อนจากการทำเข้าประตูตัวเองของ ฟิคาโย โทโมริ, แต่ แจ็ค แมร์ริออตต์ เป็นผู้ทำประตูตีเสมอให้กับดาร์บีในอีกสี่นาทีถัดมา. อีกหนึ่งการทำเข้าประตูตัวเอง, เวลานี้โดย ริชาร์ด คีโอห์, ส่งให้เชลซีขึ้นนำอีกครั้งในนาทีที่ 21, เพียงแต่ มาร์ติน แว็กฮอร์น ส่งผลให้สกอร์เท่ากันในอีกหกนาทีต่อมา. สี่นาที่หลังจบครึ่งแรก, เซสก์ ฟาเบรกัส ทำประตูซึ่งเป็นสิ่งที่กลายเป็นประตูชัย, ในขณะที่ครึ่งหลังไม่มีการทำประตูเกิดขึ้น.
ในรอบที่ห้า, เชลซีถูกจับสลากได้ลงเล่นในบ้านพบกับทีมจากพรีเมียร์ลีก บอร์นมัท, กับอาซาร์อีกครั้งที่พิสูจน์ความแตกต่างระหว่างทั้งสองทีมในชัยชนะ 1–0. รอบรองชนะเลิศเชลซีถูกจับสลากออกมาเป็นศึก อริร่วมเมืองลอนดอน ทอตนัม ฮอตสเปอร์. ประตูแรกจากลูกโทษของ แฮร์รี เคน ส่งให้ทอตนัมเป็นฝ่ายกุมความได้เปรียบก่อนในเลกแรก, แต่ อึงโกโล ก็องเต มาตามตีเสมอให้สกอร์รวมผลสองนัดเท่ากันหลังจากนาทีที่ 27 ของเลกที่สอง. หลังจากนั้นอาซาร์ก็ผลิตสกอร์นำหน้าไปอีกส่งให้เป็นประตูที่สามของพวกเขาในทัวร์นาเมนต์ในนาทีที่ 38, เท่านั้นไม่พอ เฟร์นันโด โยเรนเต เป็นผู้ทำประตูตามตีเสมออีกครั้งห้านาทีก่อนหมดครึ่งแรก. ส่วนที่เหลือของการแข่งขันต่างไม่มีการทำประตูเกิดขึ้น, และนับตั้งแต่กฏประตูทีมเยือนไม่ได้มีผลบังคับใช้, การแข่งขันนัดนี้มุ่งตรงไปยังการดวลลูกโทษตัดสิน. ทั้งสองฝ่ายได้มีการปรับเปลี่ยนของพวกเขาในการลงเตะทั้งสองครั้งในแต่ละครั้ง, หลังจากที่ เอริก ไดเออร์ พยายามยิงประตูให้เข้าแต่กลับเสยคานบนออกไป, โดยคนต่อมา ฌอร์ฌิญญู เป็นผู้ส่งให้เชลซีขึ้นนำ. เกปา อาร์ริซาบาลากา เป็นผู้เซฟประตูจาก ลูกัส มูรา ได้, หลังจากที่ ดาวิด ลูอีซ เป็นผู้ทำประตูได้ส่งให้เชลซีทะลุเข้าสู่รอบชิงชนะเลิศไปได้.
แมนเชสเตอร์ซิตีมีสิทธิ์เข้าสู่สำหรับฟุตบอลสโมสรยุโรปอยู่แล้ว, และด้วยเหตุนี้เองพวกเขาจึงได้สิทธิ์เข้าสู่อีเอฟแอลคัพในรอบที่สาม, ถูกจับสลากออกไปเยือนทีมจาก อีเอฟแอลลีกวัน ออกซฟอร์ด ยูไนเต็ด. ที่ สนามกีฬาแคสแซม, แมนเชสเตอร์ซิตี ชนะ 3–0 กับประตูจาก กาบรีแยล เฌซุส, ริยาฎ มะห์รัซ และ ฟิล โฟเดน. ในรอบสี่, พวกเขาได้ถูกจับสลากพบกับสโมสรร่วมพรีเมียร์ลีก ฟูลัม ที่บ้าน. ที่สนามของพวกเขา สนามกีฬาซิตีออฟแมนเชสเตอร์, แมนเชสเตอร์ซิตี ชนะ 2–0 โดยได้สองประตูจาก บราฮิม ดิอัซ. ในรอบต่อไป, พวกเขาถูกจับสลากออกไปเยือนทีมร่วมพรีเมียร์ลีก เลสเตอร์ซิตี. แมตช์นี้จบลงที่ผลเสมอ 1–1 ที่ คิงเพาเวอร์สเตเดียม, กับประตูของ มาร์ก ออลไบรตัน นาทีที่ 73 – แมนเชสเตอร์ซิตีเป็นทีมที่เสียประตูเดียวในเส้นทางสู่นัดชิงชนะเลิศ – โดยยกเลิกการเปลี่ยนตัวออกในช่วงต้นเกมของ เกฟิน เดอ เบรยเนอ, แต่แมนเชสเตอร์ซิตีสามารถชนะรักษาผล การดวลลูกโทษ 3–1 และจบลงที่สกอร์นี้.
ในรอบรองชนะเลิศทั้งสองเลก, แมนเชสเตอร์ซิตีถูกจับสลากพบกับทีมจากลีกวัน เบอร์ตัน อัลเบียน. แมนเชสเตอร์ซิตีชนะเลกแรกที่สนามกีฬาซิตีออฟแมนเชสเตอร์ด้วยสกอร์ 9–0 ถือเป็นชัยชนะที่ใหญ่ที่สุดของพวกเขาในรอบ 31 ปี, จากสี่ประตูของเฌซุสและอีกหนึ่งประตูมาจาก เกฟิน เดอ เบรยเนอ, ออแลกซันดร์ ซินแชนกอ, โฟเดน, ไคล์ วอล์กเกอร์ และมะห์รัซ. ในเลกที่สองที่ สนามกีฬาพิเรลลี, เซร์ฆิโอ อาเกวโร เขาเป็นผู้ทำประตูแรกของเขาให้กับการแข่งขันซึ่งส่งให้แมนเชสเตอร์ซิตี ชนะ 1–0 (รวมผลสองนัด ชนะ 10–0) และยืนยันพื้นที่ของพวกเขาในรอบชิงชนะเลิศ.
โกปปาอีตาเลีย ฤดูกาล 2018–19
ทั้งหมด 36 ทีมที่มาจาก เซเรียเซ และ เซเรียเด เข้าร่วมในรอบนี้, 18 ทีมจะได้ผ่านเข้าสู่รอบสอง. แต่ละนัดในรอบแรกจะลงเล่นระหว่างวันที่ 28 และ 29 กรกฎาคม ค.ศ. 2018.
ทั้งหมด 40 ทีมที่มาจาก เซเรียเบ และ เซเรียเซ และ เซเรียเด เข้าร่วมในรอบสอง, 20 ทีมจะได้ผ่านเข้าร่วมกับ 12 ทีมที่มาจาก เซเรียอา ในรอบสาม. แต่ละนัดในรอบสองจะลงเล่นระหว่างวันที่ 4, 5 และ 7 สิงหาคม ค.ศ. 2018.
ทั้งหมด 32 ทีมที่มาจากเซเรีย อา, เซเรีย เบ และ เซเรีย เซ เข้าร่วมในรอบสาม, 16 ทีมจะได้ผ่านเข้าสู่รอบสี่. แต่ละนัดในรอบสามจะลงเล่นในวันที่ 11 และ 12 สิงหาคม ค.ศ. 2018.
ทั้งหมด 16 ทีมที่มาจากเซเรีย อา, เซเรีย เบ และ เซเรีย เซ จะเข้าร่วมการแข่งขันในรอบสี่, 8 ทีมจะได้ผ่านเข้าสู่รอบ 16 ทีมสุดท้าย. แต่ละนัดในรอบสี่จะลงเล่นในวันที่ 4, 5 และ 6 ธันวาคม ค.ศ. 2018. เวลาทั้งหมดคือ CET .
รอบ 16 ทีมสุดท้ายจะลงเล่นระหว่างวันที่ 12–14 มกราคม ค.ศ. 2019. เวลาทั้งหมดเป็น CET .
รอบ 8 ทีมสุดท้าย จะลงเล่นในวันที่ 29–31 มกราคม ค.ศ. 2019. เวลาทั้งหมดคือ CET (UTC+1).
รอบรองชนะเลิศ เลกแรกจะลงเล่นในวันที่ 26 และ 27 มกราคม และเลกที่สองในวันที่ 24 เมษายน ค.ศ. 2019. เวลาทั้งหมดคือ CET (UTC+1).
จินจา
จินจา  เป็นเมืองในประเทศยูกันดา ตั้งอยู่ริมฝั่งทะเลสาบวิกตอเรีย ใกล้กับต้นแม่น้ำไวต์ไนล์
เมืองอยู่ราว 81 กิโลเมตร (ทางถนน) ทางทิศตะวันออกของกัมปาลา เมืองหลวงและเมืองใหญ่ที่สุดของประเทศยูกันดา
จากข้อมูลสำรวจสำมะโนประชากรปี ค.ศ. 2014 จินจาเป็นเขตมหานครที่ใหญ่ที่สุดในเขตจินจาและเป็นเมืองใหญ่เป็นอันดับ 14 ของประเทศ
Jinja, Uganda
ฟาโน
ฟาโน  เป็นเมืองและเทศบาลในจังหวัดปีซาโรและอูร์บีโน แคว้นมาร์เค ประเทศอิตาลี เป็นเมืองใหญ่เป็นอันดับ 3 ของแคว้นรองจากอังโกนาและเปซาโร
ฤดูพายุไต้ฝุ่นแปซิฟิก พ.ศ. 2546
ฤดูพายุไต้ฝุ่นแปซิฟิก พ.ศ. 2546 เป็นฤดูกาลในอดีตที่เคยมีการก่อตัวของพายุหมุนเขตร้อนในมหาสมุทรแปซิฟิกตะวันตก ฤดูกาลดังกล่าวจะลากยาวตลอด พ.ศ. 2546 ในฤดูกาลนี้เป็นฤดูกาลที่มีการกำเนิดพายุหมุนเขตร้อนต่ำกว่าค่าเฉลี่ยเล็กน้อย โดยพายุหมุนส่วนใหญ่จะก่อตัวขึ้นระหว่างเดือนพฤษภาคมถึงเดือนตุลาคม ในภาพรวม มีพายุดีเปรสชันเขตร้อนก่อตัวขึ้น 45 ลูก ในจำนวนนี้ 21 ลูกพัฒนาเป็นพายุโซนร้อน และได้รับชื่อ และในจำนวนพายุโซนร้อน มีพายุ 14 ลูกพัฒนาขึ้นเป็นพายุไต้ฝุ่น ในฤดูกาลนี้ ทุกเดือนเว้นเดือนกุมภาพันธ์และมีนาคม มีกิจกรรมของพายุหมุนเขตร้อนเกิดขึ้น พายุหมุนเขตร้อนที่ก่อตัวขึ้นในฤดูกาลนี้ส่งผลกระทบกับประเทศฟิลิปปินส์ ประเทศญี่ปุ่น ประเทศจีน คาบสมุทรเกาหลี คาบสมุทรอินโดจีน และหมู่เกาะหลายหมู่เกาะในมหาสมุทรแปซิฟิกตะวันตก
พายุที่ได้รับชื่อเป็นลูกแรกของฤดูกาลนี้คือ ยันยัน ก่อตัวขึ้นทางตะวันตกของหมู่เกาะมาร์แชลล์เมื่อวันที่ 15 มกราคม ต่อมาในเดือนเมษายน พายุไต้ฝุ่นคูจิระ กลายเป็นหนึ่งในพายุที่มีช่วงเวลายาวนานที่สุดในประวัติศาสตร์ของพายุไต้ฝุ่นแปซิฟิก ต่อมาพายุไต้ฝุ่นอิมบูโดในเดือนกรกฎาคม สร้างความเสียหายอย่างมหาศาลให้กับประเทศฟิลิปปินส์และประเทศจีน ในเดือนกันยายน พายุไต้ฝุ่นแมมีกลายเป็นหนึ่งในพายุไต้ฝุ่นที่สร้างความเสียหายมากที่สุดในประวัติศาสตร์ของประเทศเกาหลีใต้ นอกจากนี้แมมียังเป็นพายุที่ทรงพลังที่สุดในฤดูกาล โดยมีความกดอากาศต่ำที่สุด 910 มิลลิบาร์ ในเดือนพฤศจิกายน พายุไต้ฝุ่นลูปิตทำให้เกิดความเสียหายกับรัฐยาปในสหพันธรัฐไมโครนีเชีย โดยฤดูกาลนี้ปิดท้ายด้วยการสลายตัวของพายุดีเปรสชันเขตร้อน ทางตะวันออกของประเทศฟิลิปปินส์ ในวันที่ 27 ธันวาคม
พายุดีเปรสชันเขตร้อน 03W.
บริเวณการพาความร้อนก่อตัวขึ้นทางตะวันตกเฉียงใต้ของเกาะปาเลา ภายในบริเวณที่มีลมเฉือนกำลังอ่อน ในวันที่ 16 พฤษภาคม วันถัดมาทั้งกรมอุตุนิยมวิทยาญี่ปุ่นและศูนย์เตือนไต้ฝุ่นร่วมต่างปรับให้ระบบเป็นพายุดีเปรสชันเขตร้อน ศูนย์กลางของการพาความร้อนนั้นไม่เป็นระเบียบ ร่วมกับศูนย์กลางการไหลเวียนอีกหลายศูนย์ฯ ต่อมาระบบเคลื่อนตัวไปทางทิศตะวันตกในขั้นแรก แต่ต่อมาได้เคลื่อนตัวไปทางเหนือมากขึ้น และเข้าสู่พื้นที่ที่มีลมเฉือนมากเพิ่มขึ้น ในวันที่ 19 พฤษภาคม ศูนย์เตือนไต้ฝุ่นร่วมได้ปรับให้ระบบเป็นพายุโซนร้อน 03W ต่อมาในวันเดียวกัน PAGASA ก็ได้จัดให้ระบบดังกล่าวเป็นพายุดีเปรสชันเขตร้อนบาตีโบต ไม่นานหลังจากนั้น การพาความร้อนที่ศูนย์กลางของระบบก็ลดลง จนในวันที่ 20 พฤษภาคม ศูนย์เตือนภัยทั้งสองจึงได้ยุติการให้คำแนะนำกับพายุลูกนี้ลง
วันที่ 9 กรกฎาคม PAGASA ได้จัดให้หย่อมความกดอากาศต่ำทางฝั่งตะวันตกของประเทศฟิลิปปินส์เป็นพายุดีเปรสชันเขตร้อนฟัลโกน ขณะที่ JMA ก็ออกคำแนะนำกับระบบเช่นกัน แต่เป็นเพียงระยะเวลาสั้น ๆ เท่านั้น ก่อนจะเลิกไปในช่วงเย็นของวันดังกล่าว
พายุดีเปรสชันเขตร้อนอีเนง.
วันที่ 30 กรกฎาคม PAGASA ได้ออกคำแนะนำกับพายุดีเปรสชันเขตร้อนอีเนง ที่ปกคลุมอยู่ทางชายฝั่งด้านตะวันออกของเกาะมินดาเนา วันต่อมาพายุดีเปรสชันเขตร้อนอีเนงสลายตัวลง โดยพายุอีเนงได้สร้างความเสียหายกับประเทศฟิลิปปินส์ 8 ล้านเปโซฟิลิปปินส์ (1.45 แสนดอลลาร์สหรัฐ)
พายุโซนร้อนลาไก.
วันที่ 18 สิงหาคม ร่องมรสุมได้เอื้อให้พายุดีเปรสชันเขตร้อนก่อตัวขึ้นทางตอนเหนือของเกาะลูซอน โดย PAGASA ให้ชื่อว่า "ลาไก" ซึ่งในบริเวณนี้มีการหมุนเวียนอีกระบบหนึ่ง นั่นคือพายุโซนร้อนหว่ามก๋อที่ปกคลุมอยู่ทางตะวันออกเฉียงเหนือ ใกล้กับประเทศไต้หวัน โดยรวมพายุทั้งสองมีทิศทางเคลื่อนตัวไปทางตะวันตก ต่อมา PAGASA ได้ปรับให้ลาไกเป็นพายุโซนร้อนในวันที่ 19 สิงหาคม ก่อนจะยุติการให้คำแนะนำกับระบบในวันรุ่งขึ้น ระบบได้พัดพาฝนไปตกในประเทศจีน โดยที่เมืองเซียเหมิน มณฑลฝูเจี้ยนวัดปริมาณน้ำฝนได้ 82.4 มม.
พายุดีเปรสชันเขตร้อนกีเยล.
ร่องมรสุมได้เอื้อให้เกิดการแปรปรวนขึ้นทางตะวันออกของประเทศฟิลิปปินส์ โดย PAGASA ได้จัดให้ระบบดังกล่าวเป็นพายุดีเปรสชันเขตร้อนกีเยลในวันที่ 15 กันยายน ระบบเคลื่อนตัวไปทางตะวันตก แต่ไม่มีการทวีกำลังแรงขึ้น และสลายตัวไปทางตะวันตกของเกาะลูซอนในวันที่ 19 กันยายน โดยระบบร่องมรสุมยังให้กำเนิดพายุอีกลูกนั่นคือ พายุไต้ฝุ่นฉอยหวั่น
กรมอุตุนิยมวิทยาญี่ปุ่น (JMA) จะเป็นหน่วยงานที่กำหนดชื่อให้กับพายุหมุนเขตร้อน เมื่อระบบได้รับการประมาณว่า มีความเร็วลมเฉลี่ยภายใน 10 นาที ที่ โดย JMA จะคัดเลือกชื่อจากรายการ 140 ชื่อ ซึ่งได้รับการปรับปรุงโดย 14 ประเทศสมาชิกและดินแดนของคณะกรรมการเศรษฐกิจและสังคมแห่งเอเชียและแปซิฟิก (ESCAP)/WMO คณะกรรมการไต้ฝุ่น โดยรายชื่อด้านล่างจะเป็นรายชื่อ พร้อมเลขรหัสพายุ ชื่อที่ใช้เป็นชื่อแรกของฤดูกาล 2546 คือ ยันยัน จากชุดที่ 3 และชื่อที่ใช้เป็นชื่อสุดท้ายคือ ลูปิต จากชุดที่ 4 รวมมีชื่อจากชุดรายชื่อถูกใช้ 21 ชื่อ
สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตัวเองหากมีพายุใดก่อตัวหรือเคลื่อนผ่านพื้นที่รับผิดชอบของตน ชุดรายชื่อนี้มีกำหนดจะถูกนำมาใช้อีกครั้งในฤดูกาล ค.ศ. 2007 (พ.ศ. 2550) เนื่องจากเป็นชุดรายชื่อที่เริ่มใหม่ จึงไม่มีชื่อใดในรายการนี้ที่ถูกถอนเลย ส่วนชื่อที่ไม่ถูกใช้จะทำเป็น
ชื่อ "อิมบูโด" และ "แมมี" ถูกถอนโดยคณะกรรมการไต้ฝุ่น โดยคณะกรรมการได้เลือกชื่อ "โมลาเบ" และ "มูจีแก" ขึ้นมาแทนตามลำดับ ขณะที่ชื่อ "ยันยัน" นั้นทางการฮ่องกงได้ร้องขอให้ถอนชื่อดังกล่าวออก และใช้ชื่อ "ดอลฟิน" แทน นอกจากนี้ชื่อ "โคนี" ในอักษรละตินยังถูกเปลี่ยนจาก "Koni" เป็น "Goni" ด้วย เนื่องจากพบว่าการใช้ตัว K นั้นเป็นการสะกดผิด
ส่วน PAGASA ได้ประกาศถอนชื่อ "ฮารูโรต" ("Harurot") ออกเนื่องจากสร้างความเสียหายอย่างมาก และเลือกชื่อ "ฮันนา" ("Hanna") ขึ้นมาแทนที่
ตารางนี้รวมเอาทั้งหมดของระบบพายุที่ก่อตัวภายใน หรือ เคลื่อนตัวเข้ามาในมหาสมุทรแปซิฟิกเหนือ ทางฝั่งตะวันตกของเส้นแบ่งเขตวันสากล ภายในปี พ.ศ. 2546 ประกอบด้วยชื่อพายุ ความรุนแรง บริเวณที่มีผลกระทบ จำนวนผู้เสียชีวิต และความเสียหาย ความเสียหายทั้งหมดเป็นค่าเงินดอลลาร์สหรัฐปี ค.ศ. 2003 (พ.ศ. 2546) ความเสียหายและผู้เสียชีวิตจากพายุนั้นรวมไปถึงตั้งแต่ครั้งเมื่อพายุยังเป็นเพียงหย่อมความกดอากาศต่ำ หรือเปลี่ยนผ่านไปเป็นความกดอากาศต่ำนอกเขตร้อนแล้ว
GRB 130427A
GRB 830801
ซากิร ไนค์
ซากิร อับดุลการีม ไนค์  (เกิด 18 ตุลาคม ค.ศ. 1965) เป็นชาวอินเดียที่นับถือศาสนาอิสลาม มีอาชีพเป็นนักเทศน์อิสลาม และเป็นผู้ก่อตั้งพร้อมกับเป็นประธานขององค์กร Islamic Research Foundation (IRF) รวมถึงผู้ก่อตั้งช่องพีซทีวีในยูทูบ ที่มีคนดูกว่า 200 ล้านคน เขาได้รับการเรียกว่าเป็น "ผู้เชี่ยวชาญด้านศาสนาเปรียบเทียบ" สิ่งที่ทำให้เขาไม่เหมือนกับดะอ์วะฮ์คนอื่นตรงที่ การบรรยายของเขาเป็นภาษาพูด, พูดเป็นภาษาอังกฤษ ไม่ใช่อุรดูหรืออาหรับ และมักใส่เสื้อสูทกับเน็กไท
ซากิร ไนค์เกิดที่มุมไบ รัฐมหาราษฏระ ประเทศอินเดีย เขาศึกษาที่วิทยาลัยคิชินชานด์ เชลลาราม แล้วเรียนต่อสาขาเภสัชศาสตร์ที่วิทยาลัยอาชีวะเภสัชศาสตร์นานาชาติโทปิวาละ และได้ปริญญาสาขาเภสัชศาสตร์และศัลยกรรมศาสตร์ (MBBS) ที่มหาวิทยาลัยมุมไบ
ในปี ค.ศ. 1991 เขาเริ่มทำงานดะอ์วะฮ์ และก่อตั้งองค์กร Islamic Research Foundation (IRF) ส่วนฟัรฮัต ไนค์ ทำงานอยู่ที่ส่วนของผู้หญิงในองค์กร Islamic Research foundation (IRF)
เขากล่าวว่า เขาอยากทำดะอ์วะฮ์เพราะมีแรงบันดาลใจมาจากตอนที่เขาพบกับอะฮ์เหม็ด ดีดัทในปี ค.ศ. 1987 (บางครั้ง ไนค์อาจจะถูกเรียกว่า "ดีดัท พลัส")
แต่ทว่า รัฐบาลของอินเดียได้แบนช่องพีซทีวีในปี ค.ศ. 2012 รายงานจาก "เดอะนิวยอร์กไทมส์" ในปี ค.ศ. 2015 ได้กล่าวว่า ทางตำรวจมุมไบได้ขวางเขาในงานสัมภาษณ์ "เพราะเขาสร้างข้อขัดแย้ง" และทางสื่ออินเดียได้ปฏิเสธที่จะถ่ายทอดสดช่องของเขา
ในปี ค.ศ. 2016 ในระหว่างที่กำลังประชุมนั้น เขากล่าวว่าเขาไม่ใช่พลเมืองอินเดีย (Non-Resident Indian; NRI) และรายงานจากมิดเดิลอีสต์โมนิเตอร์ เขาได้รับสิทธิพลเมืองของประเทศซาอุดีอาระเบียในปี ค.ศ. 2017
การตอบรับ, รางวัล, ตำแหน่ง และเกียรติยศ.
เขาถูกจัดในอันดับที่ 89 บน "The Indian Express" หัวข้อ "100 ชาวอินเดียที่มีอิทธิพลที่สุดในปี ค.ศ. 2010" พราวีน สวามิ ได้กล่าวถึงเขาว่า "เป็นชาวซาลาฟีที่มีอิทธิพลที่สุดในอินเดีย" ส่วนซานจิฟ บัตตู กล่าวว่าเขามีความรู้ในศาสนาอิสลามมาก แต่มักมีอคติต่อศาสนาอื่น ๆ สะดานันด์ ธูมี ได้เขียนว่าเขา "สร้างภาพของปัจจุบันอย่างระมัดระวัง" เพราะความมีมารยาทของเขา, การใส่เสื้อสูทกับเน็กไท และคำพูดต่อศาสนาอื่น เขาอยู่ในรายชื่อของหนังสือ "ชาวมุสลิมที่มีอิทธิพลทั้ง 500 คน" ในรุ่นปี ค.ศ. 2009, 2010, 2011, 2012 และ 2013/2014
อิ๊บสัน เมโล
โรแวน
ฮาร์เปอร์
ซีเซรู โมไรช์
ซีเซรู โมไรช์ (ภาษาโปรตุเกส “Cicero Moraes” 13 พฤศจิกายน 1982) เป็นดีไซเนอร์สามมิติชาวบราซิลที่เชี่ยวชาญด้านการฟื้นฟูใบหน้าทางนิติวิทยาศาสตร์และการออกแบบและสร้างแบบจำลองขาเทียมของมนุษย์และสัตว์
เขารับผิดชอบสร้างใบหน้าของบุคคลสำคัญทางศาสนาและประวัติศาสตร์นับไม่ถ้วน เช่น แอนโทนีแห่งปาดัว, Lord of Sipan, “Vampire” แห่ง Celakovice และ นักบุญวาเลนตินุส
ในสาขาสัตวแพทย์ เขาได้ออกแบบและสร้างแบบจำลองขาเทียมแบบดิจิทัลสำหรับสัตว์หลากหลายชนิด เช่น สุนัข ห่าน นกทูแคนนกแก้วมาคอว์ และเต่า
โบสถ์พราหมณ์แบบบาหลี
ยุทธนา เทพสถิตย์
ร้อยตำรวจโท ยุทธนา เทพสถิตย์ หรือ หมวดท็อป (7 กันยายน ไม่ทราบปี – ) เป็นรองสารวัตรกองกำกับการตำรวจตระเวนชายแดนที่ 14 (ค่ายพระมงกุฎ) หน่วยทำลายล้างวัตถุระเบิด (อีโอดี) ผู้ประสบเหตุระเบิดที่อำเภอยะหา จังหวัดยะลา ขณะที่ภรรยากำลังตั้งครรภ์ได้ 8 เดือน
เหตุการณ์ดังกล่าวนำมาซึ่งการให้กำลังใจผ่านทางโซเชียลมีเดียจากชาวไทยทั่วประเทศ
ยุทธนา เทพสถิตย์ เดิมเป็นทหารเรืออยู่จังหวัดนราธิวาส 7 ปี ก่อนที่จะรับการเรียกตัวมาช่วยราชการ
วันที่ 14 กันยายน พ.ศ. 2560 เจ้าหน้าที่หน่วยทำลายล้างวัตถุระเบิด (อีโอดี) ตำรวจภูธรจังหวัดยะลา และทหารชุดเก็บกู้ระเบิดเฉพาะกิจอโนทัย ได้ทำการเข้าตรวจสอบระเบิดที่อำเภอยะหา จังหวัดยะลา ทว่า คนร้ายได้กดชนวนระเบิดที่อยู่ในบริเวณใกล้เคียงซ้ำ ส่งผลให้เจ้าหน้าที่ได้รับบาดเจ็บหลายราย หนึ่งในนั้นคือยุทธนา เทพสถิตย์ ที่ตกอยู่ในสภาพวิกฤต รวมถึงดาบตำรวจ อนิรุทธ จันทะวงษ์ และสิบตรี ธเนตร พุทโท ที่เสียชีวิตจากเหตุการณ์เดียวกัน
ในที่สุด ยุทธนาได้ฟื้นขึ้นมาในวันที่ 19 ตุลาคม พ.ศ. 2560 โดยสามารถขยับมือไปสัมผัสพ่อกับแม่ของเขา
กรณีเงินบริจาค.
ระหว่างวันที่ 26 ธันวาคม พ.ศ. 2560–31 ธันวาคม พ.ศ. 2561 เป็นช่วงที่มีการรับบริจาคเพื่อซื้อรถเข็นให้แก่ยุทธนา เทพสถิตย์ ผ่านเพจเฟซบุ๊กที่มีผู้ติดตามจำนวนมาก อย่างไรก็ตาม ทางครอบครัวของยุทธนาเผยว่า ไม่ได้รับรถเข็นจากทางเพจ หากแต่ได้รับจากผู้บัญชาการตำรวจภูธรภาค 9 ก่อนที่ทางเพจดังกล่าวโอนเงินให้ในภายหลัง ทางผู้บริจาคจึงตั้งข้อสังเกตถึงความโปร่งใส และขอให้เจ้าหน้าที่ตำรวจทำการตรวจสอบ
การเยียวยา.
วันที่ 20 ธันวาคม พ.ศ. 2560 พลตำรวจเอก จักรทิพย์ ชัยจินดา ผู้บัญชาการตำรวจแห่งชาติ พร้อมด้วยพลตำรวจโท รณศิลป์ ภู่สาระ ผู้บัญชาการตำรวจภูธรภาค 9 และคณะ ได้เดินทางเข้าเยี่ยมยุทธนา เทพสถิตย์
ส่วนวันที่ 12 มกราคม พ.ศ. 2561 ทางมูลนิธิเพื่อตำรวจไทย นำโดยพลตำรวจโท กิตติโชติ แสงนิล ประธานมูลนิธิ พร้อมด้วยพลตำรวจเอก เหมราช ธารีไทย รองประธาน และคณะ เดินทางเข้าเยี่ยม
จากนั้นในวันที่ 17 มกราคม ของปีเดียวกัน สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อมให้พลเอก ไพบูลย์ คุ้มฉายา องคมนตรี เชิญสิ่งของพระราชทาน มอบแก่ยุทธนา เทพสถิตย์
วันที่ 11 มิถุนายน กองบินตำรวจร่วมกับศูนย์ส่งกลับโรงพยาบาลตำรวจพร้อมทีมแพทย์ ได้เดินทางมารับยุทธนาจากสนามบินหาดใหญ่ เพื่อส่งทำการรักษาต่อไป
และวันที่ 22 มกราคม พ.ศ. 2562 พลตำรวจตรี ไตรรงค์ ผิวพรรณ ผู้บังคับการกองทะเบียนประวัติอาชญากร และคณะ ได้เดินทางมาเพื่อมอบเงินบำรุงขวัญ
ยุทธนา มีบิดาชื่อ เทพ เทพสถิตย์ ทำงานอยู่ที่กรมชลประทาน จังหวัดเชียงใหม่ และมารดาชื่อ พยูร เทพสถิตย์ ซึ่งได้รับเลือกเป็นแม่ดีเด่นแห่งชาติ ประจำปี 2561
ทั้งนี้ ยุทธนามีภรรยาชื่อ เนตรนรินทร์ ถิ่นกาญจน์ (ชื่อเล่น: กิ๊ฟ) เป็นวิสัญญีแพทย์พยาบาล โดยทั้งคู่มีลูกสาวซึ่งเกิดวันที่ 31 ตุลาคม พ.ศ. 2560 ชื่อ เอวา
นาโอโกะ ยามาดะ
นาโอโกะ ยามาดะ  เป็นแอะนิเมเตอร์ ผู้กำกับซีรีส์โทรทัศน์และภาพยนตร์ชาวญี่ปุ่น โดยเป็นผู้กำกับซีรีส์อนิเมะ"เค-อง! ก๊วนดนตรีแป๋วแหวว"และ"ตลาดป่วน ก๊วนทามาโกะ" และภาพยนตร์แอนิเมชัน"รักไร้เสียง" ให้กับเกียวโตแอนิเมชัน
ยามาดะเกิดเมื่อวันที่ 28 พฤศจิกายน พ.ศ. 2527 ที่จังหวัดเกียวโต สมัยเด็กเธอชื่นชอบการวาดรูปและมักจะลอกภาพจากการ์ตูน "" และ "ดราก้อนบอล" เธอเข้าร่วมชมรมวอลเลย์บอลขณะที่เรียนชั้นประถมศึกษา และเข้าชมรมเทนนิสและชมรมถ่ายภาพขณะเรียนชั้นมัธยมศึกษา จากนั้นยามาดะได้เข้าศึกษาต่อที่มหาวิทยาลัยศิลปะและการออกแบบเกียวโต โดยเรียนการวาดภาพสีน้ำมันและได้เข้าร่วมชมรมสเปเชียลเอฟเฟกต์
อาชีพด้านแอนิเมชัน.
แต่เดิมยามาดะตั้งใจเข้าทำงานในธุรกิจภาพยนตร์หลังจบการศึกษา แต่เปลี่ยนใจไปสมัครเข้าเกียวโตแอนิเมชันหลังจากเห็นโฆษณา งานแรกที่ยามาดะได้รับมอบหมายคือการสร้างฉากอินบีทวีน  ให้กับซีรีส์"อินุยาฉะ เทพอสูรจิ้งจอกเงิน" ก่อนที่จะเลื่อนขึ้นไปเป็นคีย์แอะนิเมเตอร์ในวิชวลโนเวล"แอร์"
หลังจากที่ยามาดะได้เป็นผู้กำกับตอน (episode director) ในวิชวลโนเวล"แคลนนาด"แล้ว ยามาดะได้รับข้อเสนอให้เป็นผู้กำกับอย่างเต็มตัวครั้งแรกกับซีรีส์"เค-อง! ก๊วนดนตรีแป๋วแหวว" ซึ่งสร้างจากมังงะสี่ช่องแนวเสี้ยวชีวิตชื่อเดียวกัน ซีรีส์นี้ประสบความสำเร็จอย่างมาก โดยมีภาคต่อและภาพยนตร์ออกมาหลังจากนั้นด้วย ใน พ.ศ. 2556 เธอกำกับซีรีส์"ตลาดป่วน ก๊วนทามาโกะ"ตามด้วยภาพยนตร์"ทามาโกะ เลิฟสตอรี"  ในปีถัดมา ซึ่ง"ทามาโกะ เลิฟสตอรี"นั้นทำให้ยามาดะได้รับรางวัลหน้าใหม่ยอดเยี่ยมจากเทศกาลศิลปะสื่อแห่งประเทศญี่ปุ่น  โดยในภาพยนตร์เรื่องนี้เธอเขียนสตอรีบอร์ดของทั้งเรื่องด้วยตัวเองและยังเขียนเนื้อร้องเพลงประกอบได้แก่ "Everybody Loves Somebody" ด้วย ผลงานต่อไปของยามาดะคือภาพยนตร์เรื่อง "รักไร้เสียง" ซึ่งสร้างจากมังงะชื่อเดียวกันซึ่งตีแผ่ประเด็นการรังแกกันในโรงเรียนและความพิการทางร่างกายในประเทศญี่ปุ่น "รักไร้เสียง"เปิดตัวเป็นอันดับที่สองในบ็อกซ์ออฟฟิศของญี่ปุ่น และทำรายได้รวม 2.3 พันล้านเยน ซึ่งเป็นอันดับที่ 19 ของภาพยนตร์ในประเทศญี่ปุ่นใน พ.ศ. 2559 ภาพยนตร์เรื่องนี้ยังได้รับการเสนอชื่อเข้าชิงรางวัลอีกหลายรางวัล รวมทั้งรางวัลภาพยนตร์ยอดเยี่ยมไมนิจิ  สาขาภาพยนตร์แอนิเมชันยอดเยี่ยมและรางวัลภาพยนตร์ยอดเยี่ยมแห่งประเทศญี่ปุ่น  สาขาภาพยนตร์แอนิเมชัน
ยามาดะลาออกจากเกียวโตแอนิเมชันใน พ.ศ. 2563 หลังจากลาออก เธอได้กำกับซีรีส์โอเอ็นเอ "เรื่องของเฮเกะ" ให้กับสตูดิโอไซนซ์ซารุ
ยูยะ โอซาโกะ
ยูยะ โอซาโกะ  เป็นนักฟุตบอลชาวญี่ปุ่นซึ่งเล่นในตำแหน่งกองหน้าให้กับสโมสรแวร์เดอร์เบรเมินและทีมชาติญี่ปุ่น
ประวัติในวงการฟุตบอล.
1860 มิวนิก.
ในวันที่ 6 มกราคม พ.ศ. 2557 โอซาโกะเซ็นสัญญาเข้าร่วมกับสโมสรเทเอสเฟา 1860 มิวนิกเพื่อลงแข่งขันในครึ่งหลังของฤดูกาล 2014–2015 ในการแข่งขันนัดแรกกับฟอร์ทูนาดึสเซิลดอร์ฟ เขาสามารถทำประตูขึ้นนำได้ก่อนจะเสมอกันไป 1–1 และสามารถทำประตูไปได้ 6 ประตูจากการลงแข่งขัน 15 นัด
แอร์สเทอ เอ็ฟเซ เคิล์น.
เดือนมิถุนายน พ.ศ. 2557 โอซาโกะเซ็นสัญญาย้ายเข้าไปร่วมกับสโมสรแอร์สเทอ เอ็ฟเซ เคิล์นเป็นเวลา 3 ปี โดยมีรายงานข่าวว่าต้นสังกัดเดิมของโอซาโกะได้แก่คาชิมะ แอนต์เลอส์และ 1860 มิวนิกได้รับค่าตัวจากการย้าย 1.5 ล้านยูโรและ 500,000 ยูโรตามลำดับ เดือนตุลาคม พ.ศ. 2559 โอซาโกะตกลงต่อสัญญากับเคิล์นจนถึงช่วงฤดูร้อน พ.ศ. 2563 ในวันที่ 28 เมษายน พ.ศ. 2561 โอซาโกะลงแข่งขันในนัดที่เคิล์นแพ้เอ็สเซ ไฟรบวร์คด้วยผล 3–2 และตกชั้นในนัดนั้น
แวร์เดอร์เบรเมิน.
16 พฤษภาคม พ.ศ. 2561 มีรายงานประกาศว่าโอซาโกะจะย้ายไปเข้าร่วมกับแวร์เดอร์เบรเมินในฤดูกาล 2018–19 นัดแรกที่ลงแข่งขันเป็นการแข่งขันเดเอ็ฟเบ-โพคาลรอบแรก พบกับวอร์มาเตีย วอร์มส์ในวันที่ 19 สิงหาคม พ.ศ. 2561 โอซาโกะทำประตูแรกด้วยลูกโหม่งและสามารถเอาชนะไปได้ด้วยผล 6–1
Years &amp; Years
จังหวัดเคาเต็ง
จังหวัดเคาเต็ง เป็นหนึ่งในเก้าจังหวัดของประเทศแอฟริกาใต้
เคาเต็งตั้งอยู่ใน Highveld เป็นจังหวัดที่เล็กที่สุดในประเทศแอฟริกาใต้ คิดเป็นเพียง 1.5% ของพื้นที่ทั้งหมด อย่างไรก็ตามจังหวัดนี้มีลักษณะเป็นเมืองสูงที่มีเมืองที่ใหญ่ที่สุดของประเทศ โจฮันเนสเบิร์ก, เมืองหลวงการบริหาร พริทอเรีย, และพื้นที่ขนาดใหญ่อื่น ๆ เช่น Midrand และ Vanderbijlpark จน เคาเต็งเป็นจังหวัดที่มีประชากรมากที่สุดในแอฟริกาใต้ มีประชากรประมาณ 16.1 ล้านคนตามการประมาณการช่วงกลางปี 2565 “เคาเต็ง” มีความหมายว่า "สถานที่แห่งทองคำ"
อดีตเขต Metsweding ประกอบด้วย Nokeng Tsa Taemane และ Kungwini ในภาคเหนือของจังหวัดได้รวมกับชเวนในปี 2011
กีฬามหาวิทยาลัยแห่งประเทศไทย ครั้งที่ 46
กีฬามหาวิทยาลัยแห่งประเทศไทย ครั้งที่ 46 หรือ "ราชภัฏอุบลราชธานีเกมส์" จัดที่จังหวัดอุบลราชธานี โดยมีมหาวิทยาลัยราชภัฏอุบลราชธานีเป็นเจ้าภาพจัดการแข่งขัน ระหว่างวันที่ 11–20 มกราคม พ.ศ. 2562
สัญลักษณ์การแข่งขันและมาสคอต.
มหาวิทยาลัยราชภัฏอุบลราชธานี เป็นมหาวิทยาลัย  “ราชภัฏ” แห่งแรก ที่ได้รับเกียรติให้เป็นเจ้าภาพจัดการแข่งขันกีฬามหาวิทยาลัย แห่งประเทศไทย โดยมหาวิทยาลัยตั้งอยู่ในพื้นที่จังหวัดอุบลราชธานี  ที่อยู่ทางด้านตะวันออกสุดและเป็นพื้นที่ที่เห็นแสงอาทิตย์จังหวัดแรกของประเทศ
สัญลักษณ์การแข่งขัน ออกแบบเป็นลายสานรูปดวงอาทิตย์ ที่สื่อความถึงจังหวัดอุบลราชธานี และลายสานที่สื่อถึง “ความสามัคคี” อันเป็นเป้าหมายของการแข่งขันกีฬา และสื่อถึง “ภูมิปัญญาท้องถิ่น” ซึ่งเป็นปณิธานของมหาวิทยาลัยราชภัฏในการเป็น  “สถาบันอุดมศึกษาเพื่อการพัฒนาท้องถิ่น”
“อ้ายบัวหมาน กับ กะปอมน้อย”
“อ้ายบัวหมาน” เป็นเด็กอีสานมีผมทรงดอกบัว ถือคบเพลิงรูปโลกุตระ อันหมายถึงการแข่งขันกีฬาของปัญญาชนที่จัดแข่งขันในจังหวัดอุบลราชธานี ซึ่งเป็น “เมืองนักปราชญ์” มีผ้าขาวม้า อัตลักษณ์ท้องถิ่นอีสาน และผ้าลายกาบบัว ลายผ้าประจำจังหวัดอุบลราชธานีคาดที่เอว โดย“อ้ายบัวหมาน” มีหนังสติ๊ก (ของเล่นเด็กอีสาน) เหน็บไว้ที่เอวและมี “กะปอมน้อย” (ชื่อกิ้งก่าในภาษาอีสาน) เป็นสัตว์อัตลักษณ์ในวิถีชีวิตของเด็กอีสานเกาะอยู่ที่ผ้าขาวม้า
สรุปเหรียญการแข่งขันกีฬามหาวิทยาลัยแห่งประเทศไทย ครั้งที่ 46 เฉพาะ 10 อันดับแรก
ชูนาครห์
ชูนาครห์  หรือ ชุนาคฒ  เป็นศูนย์กลางปกครองของเขตชูนาครห์ในรัฐคุชราต ประเทศอินเดีย เป็นเมืองใหญ่เป็นอันดับ 7 ของรัฐ ตั้งอยู่ตีนเขาของทิวเขาคิรนาร (Girnar hills) อยู่ทางทิศตะวันตกเฉียงใต้ราว 355 กิโลเมตรจากคานธีนคร (เมืองหลวงของรัฐ) และอัห์มดาบาด
หลังจากการต่อสู้ในระยะสั้น ๆ ระหว่างอินเดียกับปากีสถาน ชูนาครห์จึงได้เป็นส่วนหนึ่งของอินเดียเมื่อวันที่ 9 พฤศจิกายน ค.ศ. 1947 โดยเป็นส่วนหนึ่งของรัฐเสาราษฏระและต่อมาคือรัฐบอมเบย์ จนในปี ค.ศ. 1960 หลังจากการเคลื่อนไหวมหาคุชราต จึงได้อยู่ในรัฐใหม่คือ รัฐคุชราต
การโจมตีโรงแรมที่ไนโรบี พ.ศ. 2562
เพทาย วงษ์คำเหลา
เงินติดล้อ
บริษัท เงินติดล้อ จำกัด (มหาชน) ให้บริการสินเชื่อทะเบียนรถทุกชนิด และเป็นโบรกเกอร์ประกันวินาศภัย ที่มีสาขาครอบคลุมทั่วประเทศ  ก่อตั้งในปี พ.ศ. 2523 โดยมีชื่อบริษัทเดิมคือบริษัท ศรีสวัสดิ์ อินเตอร์เนชั่นแนล (1991) จำกัด ต่อมาได้ถูกซื้อกิจการโดย กลุ่มบริษัท AIG และกลุ่มธนาคารกรุงศรีอยุธยา ตามลำดับ ปัจจุบันถือหุ้นโดยธนาคารกรุงศรีอยุธยาและ Siam Asia Credit Access PTE LTD หลังจากนั้นในวันที่ 17 ธันวาคม 2563 บริษัท เงินติดล้อ จำกัด ได้เปลี่ยนสถานะเป็น บริษัท เงินติดล้อ จำกัด (มหาชน) และได้เข้าทำการซื้อขายหลักทรัพย์วันแรก ในตลาดหลักทรัพย์แห่งประเทศไทย วันที่ 10 พฤษภาคม 2564 ภายใต้ สัญลักษณ์หุ้น TIDLOR โดยขึ้นแท่นเป็นหุ้น IPO ที่มีมูลค่าเสนอขายสูงที่สุด ในหมวดธุรกิจเงินทุนและหลักทรัพย์เป็นหุ้น IPO ที่มีมูลค่าการเสนอขาย สูงที่สุด 5 ลำดับแรกในประวัติศาสตร์ตลาดทุนไทย มีมูลค่าเสนอขาย รวม 38,089 ล้านบาท (รวมการจัดสรรหุ้นส่วนเกิน) และมีมูลค่า หลักทรัพย์ ณ ราคา IPO ที่ประมาณ 84,643 ล้านบาท
การ์ลอวัตส์
การ์ลอวัตส์  เป็นนครและเทศบาลทางตอนกลางของประเทศโครเอเชีย จากข้อมูลสำรวจประชากรปี ค.ศ. 2011 เมืองมีประชากร 55,705 คน
การ์ลอวัตส์เป็นเมืองศูนย์กลางการปกครองของเทศมณฑลการ์ลอวัตส์ เมืองตั้งอยู่บนเส้นทางหลวงสายซาเกร็บ-ริเยกา และบนเส้นทางรถไฟ อยู่ห่างจากกรุงซาเกร็บทางทิศใต้-ตะวันตกราว 56 กิโลเมตร (35 ไมล์) และอยู่ห่างจากริเยกา 130 กิโลเมตร (81 ไมล์)
พิต คอร์เดอร์
สตีเวน พิต คอร์เดอร์ （; เกิดเมื่อวันที่ 6 ตุลาคม 1918 – 27 มกราคม 1990 เป็นที่รู้จักกันดีว่าเป็นศาสตราจารย์ด้านภาษาศาสตร์ประยุกต์ （Applied Linguistic） ณ มหาวิทยาลัยเอดินบะระและผลงานด้านวิชาการที่สร้างชื่อเสียงคือ การศึกษาการวิเคราะห์ความผิดพลาด (Error Analysis).  พิต คอร์เดอร์ ดำรงตำแหน่งประธานสมาคมภาษาศาสตร์ประยุกต์ระหว่างปี ค.ศ. 1967-70 และเป็นผู้พัฒนาด้านภาษาศาสตร์ประยุกต์ในสหราชอาณาจักร
ชีวิตของพิท คอร์เดอร์.